บาร์ซา ดวงกุด เซลตา สอย ตายคาบ้าน 1-0
บาร์เซโลนา ต้องทำบุญล้างซวยจริงๆในวันนี้ หลังจากกระหน่ำคานไปถึง 4 ครั้ง ยิงอีกหลายหนแต่ก็ไม่เป็นประตูซักที ก่อนโดน เซลตา บีโก สวนตูมเดียวเป็นประตูชัย 1-0 ส่งผลให้บาร์เซโลนาแพ้เป็นเกมที่ 2 ติดต่อกันและตามหลังจ่าฝูง เรอัล มาดริด อยู่ 2 คะแนน,ศึกฟุตบอลลาลีกาสเปนฤดูกาล 2014/2015 ประจำวันที่ 1 พ.ย. ตามเวลาท้องถิ่นเป็นการแข่งขันคู่ระหว่าง บาร์เซโลนา เปิดสนาม คัมป์นู ต้อนรับการมาเยือนของ เซลตาบีโก ทีมฟอร์มฮอตในเวลานี้ โดยเจ้าบ้านส่งแนวรุกลงสนามเต็มสูบนำทัพโดย 3 ซูเปอร์สตาร์ของทีมอย่าง ลีโอเนล เมสซี,เนยมาร์ และ หลุยส์ ซัวเรซ ส่วนทีมเยือนมี โนลิโต หัวหอกฟอร์มแรงเป็นตัวทีเด็ด,เกมเริ่มไปเพียง 7 นาทีเจ้าบ้านเกือบได้ประตูขึ้นนำไปก่อน 1-0 จากลูกเปิดของ ราคิติช บอลพุ่งไปเข้าหัว เนย์มาร์ โขกพังประตูแต่ อัลบาเรซ ยังเซฟไว้ได้อย่างเหนียวแน่น,อีก 4 นาทีต่อมาเจ้าบ้านยังครองเกมบุกได้อย่างต่อเนื่อง เนย์มาร์ ได้บอลบริเวณหัวกะโหลกก่อนปั่นด้วยขวาบอลไปจูบคานอย่างจัง,ครึ่งชั่วโมงพอดี บาร์ซาเกือบนำอีกรอบ คราวนี้ เมสซี ทำชิ่งกับ เนย์มาร์ ก่อนจะเป็นเมสซี รับบอลมาได้ก่อนจะซัดตามน้ำแต่ อัลบาเรซยังเซฟได้ตามเคย,แต่อีก 1 นาทีต่อมา บาร์ซาพลาดได้ประตูเหลือเชื่อ เมสซี หลุดเดี่ยวไปดวลกับ อัลบาเรซ ก่อนจะซัดผ่านมือนายด่านทีมเยือนไปแล้ว แต่ จอนนี คาสโตร กองหลังเชลตา มาตามสกัดคาบเส้นบอลกระดอนโดนคานออกไปหวุดหวิด,นาทีที่ 42 เป็นโอกาสหนแรกของซัวเรซ ได้ซัดเน้นๆ แต่ อัลบาเรซ ที่วันนี้เหนียวเหลือเกิน เซฟได้อีกรอบ,หมดครึ่งแรก บาร์ซายังเจาะไม่เข้า เสมอกันอยู่ที่ 0-0,เปิดฉากมา 2 นาที บาร์ซาลุยต่อ และเอาโอกาสทองโยนทิ้งไปอีกครั้ง จากจังหวะเติมเกมรุกของ จอร์ดี อัลบา จ่ายให้กับ เนย์มาร์ ตะบันเต็มข้อ บอลผ่านอัลบาเรซไปแล้วแต่ดันไปโดนคานกระเด้งออกหลังอย่างน่าเสียดายและเป็นคานที่ 3 ในเกมนี้,เจาะไม่เข้าแต่กลับโดนเจาะซะเอง เซลตา บีโกมาได้ประตูขึ้นนำช็อกแฟนเจ้าบ้าน 1-0 ในนาทีที่ 55 จากจังหวะสวนกลับ และชิ่งกันของ 2 หัวหอกในทีมระหว่าง ฆัวกิน ลาร์ริเวย์ และ โนริโต ก่อน ลาร์ริเวย์ จะรับบอลจากการตอกส้นของโนริโต ไปซัดผ่านมือ เคลาดิโอ บราโว อย่างงดงาม,จากนั้นบาร์ซาพับสนามบุกอย่างต่อเนื่อง นาทีที่ 66 หลุยส์ ซัวเรซ มีโอกาสโขกเต็มกบาล แต่บอลยังไม่เข้าซอง อัลบาเรซ อีกครั้ง,นาทีที่ 80 คาน ที่ 4 ของบาร์ซาก็มาถึง จากจังหวะที่ ลีโอเนล เมสซี ปั่นฟรีคิกระยะ 30 หลาบอลโค้งผ่านมือ อัลบาเรซไปแล้ว แต่บอลดันไปชนสามเหลี่ยมออกไปอย่างน่าเสียดาย,อีก 4 นาทีต่อมา บาร์ซา ยังไม่ได้ประตูตีเสมอเสียที คราวนี้ หลุยส์ ซัวเรซ ซัดเต็มข้อเน้นๆ บริเวณกรอบเขตโทษ แต่ อัลบาเรซ เจ้าเก่า บินปัดออกหลังได้อย่างเหลือเชื่อ,เวลาที่เหลือ บาร์เซโลนา หวังประตูตีเสมอ แต่ทะลวงแนวรับของบีโก รวมไปถึง อัลบาเรซ ไม่ได้ จบเกมทำให้ บาร์เซโลนา พลาดท่าพ่ายคาบ้านให้กับ เซลตา บีโก ไปแบบสุดช็อก 0-1 และเป็นการแพ้นัดที่ 2 ติดต่อกันของบาร์ซาอีกด้วย, ,รายชื่อผู้เล่นตัวจริงของทั้งสองทีม,บาร์เซโลนา : เคลาดิโอ บราโว (GK),ดานี อัลเวซ,ฮาเวียร์ มาสเชราโน,เฌเรมี มาติเยอ,จอร์ดี อัลบา,เซอร์จิโอ บุสเกตส์,ราฟินญา,อิวาน ราคิติซ,เนย์มาร์,ลีโอเนล เมสซี,หลุยส์ ซัวเรซ,เซลตา บีโก : เซร์คิโอ อัลบาเรซ (GK),อูโก มาโญ,เซร์กี โกเมซ,กุสตาโว คาบราล,จอนนี คาสโตร,ไมเคิล โครห์นเดห์ลี,เนมันยา ราโดยา,ปาโบล เอร์นานเดซ,ฟาเบียน ออเรญานา,ฆัวกิน ลาร์ริเวย์,โนลิโต,เรอัล โซเซียดัด แพ้ มาลากา 0-1
บาร์เซโลนา ต้องทำบุญล้างซวยจริงๆในวันนี้ หลังจากกระหน่ำคานไปถึง 4 ครั้ง ยิงอีกหลายหนแต่ก็ไม่เป็นประตูซักที ก่อนโดน เชลตา บีโก สวนตูมเดียวเป็นประตูชัย 1-0 ส่งผลให้บาร์เซโลนาแพ้เป็นเกมที่ 2 ติดต่อกันและตามหลังจ่าฝูง 2 คะแนน
ลาลีกา สเปน,ลาลีก 2014,บาร์เซโลนา,เซลตาบีโก,ผลบอล,ข่าวกีฬา